अस्कोट कस्तूरी मृग अभयारण्य
अस्कोट कस्तूरी मृग अभयारण्य (Askot Musk Deer Sanctuary) भारत के उत्तराखण्ड राज्य के पिथौरागढ़ ज़िले में स्थित एक वन्य अभयारण्य है। यह पहाड़ी क्षेत्र में अस्कोट के समीप और ज़िले के मुख्यालय, पिथौरागढ़, से 54 किमी (34 मील) दूर, नेपाल की सीमा से सटा हुआ है। इसे 1986 में कस्तूरी मृग के संरक्षण के लिए स्थापित करा गया था, लेकिन यहाँ बंगाल बाघ, भारतीय तेन्दुआ, हिमालय जंगली बिल्ली, गंधबिलाव (सिवेट), काकड़ (बार्किंग डियर), सराव, घोरल और हिमालय भूरा भालू भी मिलते हैं। यहाँ ऊँचाई पर रहने वाली कुछ पक्षी जातियाँ भी रहती हैं।